open-index/open-wikipedia-markdown huggingface dataset:
Jean Baptiste Perrin

**Jean Baptiste Perrin** (* 30. september 1870, Lille, Francúzsko – † 17. apríl 1942, New York, USA) bol francúzsky fyzik.

V roku 1926 dostal Nobelovu cenu za fyziku za výskum nespojitých stavov hmoty, najmä za objav sedimentačnej rovnováhy, ktorým dokázal teóriu o atómovej štruktúre hmoty.

## Dielo
* Les principes. Exposé de thermodynamique (1901)
* Traité de chimie physique. Les principes (1903)
* Les preuves de la réalité moléculaire (1911)
* Les atomes (1913, 1936)
* Matière et Lumière (1919)
* Les éléments de la physique (1929)
* L'orientation actuelle des sciences (1930)
* Les formes chimiques de transition (1931)
* La recherche scientifique (1933)
* Grains de matière et grains de lumière (1935)
* L'organisation de la recherche scientifique en France (1938)
* À la surface des choses (1940 – 1941)
* La science et l'espérance (1948)

## Literatúra
* Lubomír Sodomka, Magdalena Sodomková, Nobelovy ceny za fyziku, Praha : SET OUT, 1997

## Iné projekty

## Externé odkazy
* Jean Baptiste Perrin na osobnosti.cz
* Biografia na www.nobelprize.org

Kategória:Francúzski fyzici
Kategória:Nositelia Nobelovej ceny za fyziku
Kategória:Francúzski nositelia Nobelovej ceny
Kategória:Členovia Francúzskej akadémie vied
Kategória:Zahraniční členovia Kráľovskej spoločnosti
Kategória:Osobnosti z Lille
Čandiraséchara Venkata Ráman

**Čandiraséchara Venkata Ráman** (tamilsky சந்திரசேகர வெங்கடராமன் - cantiracēkara veṅkaṭarāmaṉ; po anglicky Chandrasekhara Venkata Raman; * 7. november 1888, Tiruččiráppalli, India - † 21. november 1970, Bangalúr) bol indický fyzik. 

V roku 1930 dostal Nobelovu cenu za fyziku za svoj výskum v oblasti molekulárneho rozptylu svetla a objav Ramanovho javu.

## Iné projekty

## Externé odkazy
* nobelprize.org

Kategória:Nositelia Nobelovej ceny za fyziku
Kategória:Indickí fyzici
Zwinger (Drážďany)

**Zwinger** v Drážďanoch je jedna z popredných barokových pamiatok v Nemecku. 

V 17. storočí ho postavil saský kurfirst August Silný. V súčasnosti sa v paláci nachádza jedna z najväčších zbierok porcelánu. Sú tu vystavené aj obrazy maliarov Raffaela, Holbeina ml. a Cranacha st., ďalej zbierka strelných a kostných zbraní a zbierka brnení. V roku 1945 bol palác Zwinger pri bombardovaní Drážďan značne poškodený, no po skončení vojny bol zrekonštruovaný. Názov paláca je odvodený z nemeckého slova *Zwinger* (čo znamená parkán); palác totiž leží v miestach pôvodných mestských hradieb.

## Výstavba paláca
### Začiatok stavby
Palác sa začal stavať na príkaz saského kurfirsta, Augusta II., ktorý sa neskôr v roku 1697 stal poľským kráľom. Tak ako veľa iných panovníkov, aj on napodobňoval životný štýl Ľudovíta XIV. Palác dal postaviť na jazdecké a karnevalové slávnosti, ale dal tam vystavať aj oranžériu, kde sa pestovali pomarančovníky. Po oslavách pri príležitosti svadby kurfirstovho syna už Zwinger nebol taký obľúbený na konanie hier a slávností a začal slúžiť najmä ako galéria.

### Stavba za Pöppelmanna
Výstavbou bol poverený architekt Matthäus Daniel Pöppelmann, ktorý stavbu pojal ako umelecké dielo. Veľa plastík, ktorými je Zwinger vyzdobený, vytvoril sochár Balthasar Permoser. Jeho najveľkolepejšie dielo v tomto paláci, *Kúpel nýmf*, sa nachádza vo Francúzskom pavilóne v priestore s jaskyňami, sochami a fontánami. Pöppelmann sa ešte pričinil o výstavbu *Korunnej brány*, z ktorej po oboch stranách vybiehajú dve symetrické galérie. Na juhovýchodnej strane je to pavilón so zvonkohrou a na druhej strane hudobný pavilón. Pálac však nebol dokončený ešte za života architekta. 
 
### Prestavba v 19. storočí
Súčasnú podobu dostal palác až v 19. storočí, kedy tu architekt Gottfried Semper vybudoval novorenesančnú budovu obrazovej galérie, v ktorej sa dodnes nachádzajú diela ako Sixtínska Madona, diela od Rembrandta, či ďalších významných umelcov.

## Zbierky
V paláci Zwinger sa aj v súčasnosti nachádza veľa cenných a vzácnych zbierok a umeleckých diel. Medzi ne patrí napríklad zbierka porcelánu s cennými porcelánovými plastikami z obdobia meißenskej manufaktúry aj s dielami Johanna Friedricha Böttgera, ktorý vynašiel biely tvrdý porcelán.

## Galéria


Obrázok:Dresden. Zwinger & Sophienkirche. - Detroit Publishing Co.jpg|Rok 1900
Obrázok:Nymphenbad 1.JPG|Kúpeľ nýmf
Obrázok:Dresden-Zwinger.courtyard.04.JPG|Nádvorie
Obrázok:Wallpavillon im Zwinger Dresden, Deutschland, gp.jpg|Wallpavillion



## Iné projekty

## Externé odkazy
*Drážďanský Zwinger 

## Zdroj
*

Kategória:Barokové stavby v Nemecku
Kategória:Múzeá v Nemecku
Kategória:Paláce v Nemecku
Kategória:Stavby v Drážďanoch
Kategória:Kultúra v Sasku
Vákuová pumpa (erotická pomôcka)

::*Vákuová pumpa môže byť aj iný názov vývevy, pozri [[výveva]].*
**Vákuová pumpa** pre mužov ako erotická pomôcka, je zariadenie, ktoré sa skladá z podtlakového valca a odsávacieho zariadenia. Najbežnejšie modely majú akrylátový (väčšinou priehľadný) dutý valec, s tesniacou manžetou. Spojovacou hadičkou je pripojený odsávací balónik, ktorého stláčaním dochádza k znižovaniu tlaku vo vnútri valca. Valec sa nasadzuje na penis až k jeho koreňu s použitím lubrikačného gélu. Výrobcovia odporúčajú odstrániť ochlpenie pri koreni penisu, aby pumpa lepšie tesnila. Pri znížení atmosférického tlaku v okolí penisu dôjde automaticky k zvýšeniu tlaku v penise a tým aj k výraznejšiemu plneniu toporivých teliesok.

Vákuové pumpy sa môžu používať pri poruchách erekcie, ale používajú ich aj zdraví muži. Profesionálne vákuové pumpy majú podstatne vyšší výkon a sú používané súčasne so silnými erekčnými krúžkami. Po dosiahnutí erekcie sa pri koreni umiestni erekčný krúžok, ktorý udrží erekciu a umožní kopuláciu. Intenzívne stiahnutie je nutné konzultovať s lekárom a dodržať tlakové a časové pravidlá.

Lepšie vybavené vákuové pumpy majú výkonnejšie pákové vývevy, často vybavené tlakomermi. Niektoré modely sú vybavené aj integrovanými vibrátormi. Majú rôzne tesniace manžety, rôzne tvary a farby.

Výrobcovia uvádzajú, že vákuové pumpy zväčšujú penis. Teoreticky je to možné, pretože zvýšeným plnením toporivých teliesok sa zväčšuje aj ich objem, avšak lekári a sexuológovia tento fakt výrazne nepotvrdzujú a niektorí dokonca vyvracajú.

## Iné projekty

Kategória:Erotické pomôcky
Stopa (jednotka dĺžky)

**Stopa** je historická jednotka dĺžky, predstavujúca dĺžku ľudského chodidla. V závislosti od prameňov sa pohybuje od 25 – . V súčasnosti sa zvyčajne používa iba anglo-americká (imperiálna) stopa, dĺžka ktorej sa rovná 0,30480 metra, 12 palcov alebo 0,3333 yardu. V letectve sa bežne používa na určovanie výšky letu.

1. júla 1959 sa definovala dĺžka 1 yardu v USA a krajinách Spoločenstva národov, ako 0,9144 metra. Od tejto dĺžky sa odvíja aj dĺžka angloamerickej stopy, ktorá sa určuje ako 1/3 yardu. Angloamerická stopa má odvtedy 0,3048 metra. Táto nová definícia o 2 milióntiny skrátila stopu, ktorá sa používala predtým v USA a o 1,7 ppm sa predĺžil jej britský ekvivalent.

## Referencie

Kategória:Jednotky dĺžky
Anton Bugan

Prof. Dr. Ing. **Anton Bugan** (* 6. september 1906, Ružomberok – † 30. september 1993, Rím) bol slovenský vedec, profesor mechaniky a významný predstaviteľ slovenského exilu po roku 1945. 

## Život
Študoval na Českom vysokom učení technickom v Prahe. Počas štúdií sa aktívne zapájal do študentského života. Bol predsedom spolku slovenských vysokoškolákov v Prahe - Považan. 

Pričinil sa o vznik Slovenskej vysokej školy technickej, kde sa stal jej prvým voleným rektorom 1940 - 1941. Bol prvým prednostom Ústavu mechaniky Slovenskej technickej univerzity. Tento Ústav viedol v rokoch 1938 - 1945. Stál pri založení Slovenskej učenej spoločnosti, ktorej bol prvým tajomníkom a tiež spoluzakladal Slovenskú akadémiu vied a umení, predchodkyňu dnešnej Slovenskej akadémie vied. 

Stavebná firma Antona Bugana a Petra Danišoviča sa od roku 1941 do skončenia druhej svetovej vojny podieľala na výstavbe Oravskej priehrady.

V marci 1945 odišiel pred komunistickou hrozbou do exilu. Pôsobil v Argentíne a od roku 1959 v Ríme v Taliansku. V rokoch 1962 - 1971 bol predsedom Ústredia slovenskej kresťanskej inteligencie.

## Referencie
* Laucká, Eva: *Od Oravy po Rím*. Svedectvo, 1995, č. 7, s. 14 - 15

## Externé odkazy
* Slovenská technická univerzita, Stavebná fakulta, História
* Slovenské elektrárne - Z histórie vodného diela Orava

Kategória:Narodenia v 1906
Kategória:Úmrtia v 1993
Kategória:Rektori Slovenskej technickej univerzity v Bratislave
Kategória:Slovenskí univerzitní profesori
Kategória:Slovenskí podnikatelia
Kategória:Osobnosti z Ružomberka
Kategória:Absolventi Českého vysokého učení technického
Zwinger

**Zwinger** (z nem. parkán) môže byť:
* názov viacerých budov postavených v parkáne:
**Zwinger (Goslar)
**Zwinger (Drážďany)
**Zwinger (Münster)
**Zwinger (Rostock)
*priezvisko
**pozri Zwinger (priezvisko)
**Theodor Zwinger Starší (1533 – 1588)
**Theodor Zwinger Mladší (1597 – 1654)
**Joseph Zwinger (1705 – 1772)
**Thorsten Zwinger (* 1962)
**Gustav Philipp Zwinger (1779 – 1819)
Jama

**Jama** môže byť:
* väčšia vyhĺbenina
* v baníctve: zvislé banské dielo vyúsťujúce na povrch, pozri jama (baňa)
* v anatómii: prehĺbenina na tele
* prenesene:
** hrob
** kotlina, úžľabina
** priepasť
* v joge: súbor psychohygienických poučiek alebo prvý stupeň jogistického školenia podľa Pataňdžaliho systému, pozri jama (joga).
* hinduistický boh mŕtvych a vládca podsvetia, pozri Jama (boh)
* ruská rieka, pozri Jama (rieka v Rusku)
* potok na Slovensku:
** prítok Ľupčianky na Liptove, pozri Jama (prítok Ľupčianky)
** prítok Plachtinského potoka v Honte, pozri Jama (prítok Plachtinského potoka)
* sedlo v Nízkych Tatrách, pozri Jama (sedlo)
* japonské predmestie, pozri Jama-dera
Bell Challenge 2009

**[[Bell Challenge]] [[2009]]** sa konal v dňoch od 14. septembra do 20. septembra v&nbsp;kanadskom Quebecu v hale na kurtoch s tvrdým povrchom. Rozpočet turnaja je 220&nbsp;000 USD. 

## Víťazi
### Dvojhra žien

** [[Melinda Czinková]]** vs.  Lucie Šafářová 4-6, 6-3, 7-5 

### Štvorhra žien

** [[Vania Kingová]] /  [[Barbora Záhlavová Strýcová]]** vs.  Sofia Arvidssonová /  Séverine Bremondová  6-1, 6-3 

## Externé odkazy
* Oficiálna stránka turnaja 


Kategória:Bell Challenge
Kategória:WTA Tour 2009
Kategória:Šport v Quebecu (meste)
Kategória:2009 v Kanade
Ženská dvojhra na Bell Challenge 2009

**Ženská dvojhra na Bell Challenge 2009** sa hrala ako súčasť Bell Challenge 2009 od 14. septembra do 20. septembra. Víťazkou sa stala Maďarka Melinda Czinková, ktorá vo finále porazila Češku L. Šafářovú 4:6, 6:3, 7:5. Bol to jej prvý titul na okruhu WTA.

## Nasadenie

## Odmeny a body do rebríčka

## Výsledky
### Finálová fáza

### Horná polovica

### Dolná polovica

Kategória:Bell Challenge 2009
Ženská štvorhra na Bell Challenge 2009

**Ženská štvorhra na Bell Challenge 2009** sa hrala ako súčasť Bell Challenge 2009 od 14. septembra do 20. septembra. Víťazkami sa stali Američanka Vania Kingová a Češka Barbora Záhlavová Strýcová, ktoré vo finále porazili švédsko-francúzsky pár Sofia Arvidssonová, Séverine Bremondová 6-1 6-3.

## Nasadenie

## Odmeny a body do rebríčka

## Výsledky

Kategória:Bell Challenge 2009
David Booth

**David Booth** (* 24. november 1984, Detroit, USA) je americký profesionálny hokejista.

## Kariéra
Od roku 2003 hral za americký univerzitný tím **Michigan State Spartans**, z ktorého bol v roku 2004 draftovaný klubom Florida Panthers ako 53. v celkovom poradí. Prvý zápas v NHL odohral v sezóne 2006/07. V drese Floridy nastúpil počas šiestich sezón na 309 zápasov, v ktorých získal 167 bodov (87+80). V súčasnosti je hráčom klubu Vancouver Canucks.

## Klubové štatistiky

## Reprezentácia
V roku 2008 bol členom americkej reprezentácie na majstrovstvách sveta.

## Externé odkazy
* Štatistika v NHL na nhl.cz 

Kategória:Hokejisti USA
Kategória:Hráči Florida Panthers
Kategória:Narodenia v 1984
Kategória:Osobnosti z Detroitu
Corinna Dentoniová

**Corinna Dentoniová** (* 30. júl 1989, Pietrasanta, Taliansko) je súčasná talianska profesionálna tenistka. Počas svojej kariéry vyhrala 4 turnaje ITF v dvojhre a 1 turnaj vo štvorhre.

## Externé odkazy

Kategória:Narodenia v 1989
Kategória:Talianski tenisti
Veterné (vrchol)

**Veterné** () je hôľnatý vrch v Lúčanskej Malej Fatre. Leží približne  západne od Martina. Lokalitou prechádza Medzinárodná diaľková turistická trasa E3.

## Poloha
Nachádza sa v južnej polovici pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územia mesta Martin a obce Kunerad. Veterné sa nachádza na južnom okraji najvyššej časti Lúčanskej Fatry, nazývanej Martinské hole. Severovýchodne na hrebeni susedí Vidlica (), juhozápadne pokračuje hrebeň k Hornej lúke () a južne ležia Humience (). 

## Opis
Vrch je súčasťou hlavného hrebeňa, ktorý vedie juhozápadno-severovýchodným smerom. Vrcholová časť je výrazne plochá, bez lesného porastu, čo umožňuje kruhový výhľad. Nižšie časti sú porastené zmiešaným lesom, na svahoch sú husté porasty čučoriedky obyčajnej. Západné svahy odvodňujú prítoky Kuneradského potoka, južné svahy sú pramennou oblasťou potoka Bystrička. 

### Výhľady
Vďaka nadmorskej výške je z odlesneného vrcholu ďaleký výhľad. Severný smer sčasti obmedzuje mohutný masív Veľkej lúky (), východný zasa Podkova (). Dobre pozorovateľná je južná časť Lúčanskej Fatry i Žilinská kotlina. Pri vhodných podmienkach sú pozorovateľné okolité pohoria a nezriedka je možné vidieť Moravsko-sliezske Beskydy, Javorníky, časť Bielych Karpát, Vtáčnik, Kremnické vrchy a Veľkú Fatru.

## Prístup
* po  značke od Kuneradského zámku cez Svitačovú dolinu, odtiaľ po  značke na vrchol
* po  značke z Bystričky cez Vidlicu
* po  značke po trase E3 z Vidlice () alebo z Hornej lúky ()

## Referencie

## Pozri aj
* Lúčanská Fatra
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

Kategória:Vrchy v Lúčanskej Fatre
Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Wilhelm Wien

**Wilhelm Carl Werner Otto Fritz Franz Wien** (číta sa [viːn]; * 13. január 1864, Primorsk, Rusko, vtedy Fischhausen, Východné Prusko - † 30. august 1928, Mníchov, Nemecko) bol nemecký fyzik. 

V roku 1893 odvodil z existujúcich teórií tepla a elektromagnetizmu tzv. Wienov posunovací zákon, ktorý umožňuje vypočítať tepelné vyžarovanie absolútne čierneho telesa pri ľubovoľnej teplote, ak je daný údaj o tomto vyžarovaní pri jednej (ľubovoľnej) pevne danej teplote. 
Za prácu okolo vyžarovania tepla dostal v roku 1911 Nobelovu cenu za fyziku.

## Iné projekty

Kategória:Nemeckí fyzici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Absolventi Univerzity v Göttingene
Mária Lujza Savojská

**Mária Lujza Gabriela Savojská** (* 17. september 1688 – † 14. február 1714) bola ako prvá manželka španielskeho kráľa Filipa V. španielskou kráľovnou.

## Rodina a pôvod
Mária Lujza bola tretia dcéra Viktora Amadea II. (1666 – 1732), savojského vojvodu a budúceho kráľa Sicílie a Sardínie, a jeho manželky Anny Márie Orléanskej, ktorá bola dcérou francúzskeho vojvodu Filipa I. Orleánskeho a anglickej princeznej Henrietty Anny Stuartovej (dcéra anglického kráľa Karola I.).

V roku 1697 sa jej staršia sestra Mária Adela vydala za burgundského vojvodu Ľudovíta Francúzskeho, ktorý bol vnukom Ľudovíta XIV. Mária Lujza sa tak stala tetou budúceho francúzskeho kráľa Ľudovíta XV.

## Manželstvo
2. novembra 1701 sa iba trinásťročná Mária Lujza vydala za mladšieho brata svojho švagra, Filipa V. Filip nastúpil na španielsky trón po smrti Karola II. (rok 1700), posledného španielskeho kráľa z rodu Habsburgovcov, ako následník určený v Karolovom testamente (Filipova stará matka Mária Terézia Habsburská, manželka Ľudovíta XIV., bola sestra Karola II.). Pretože Filip V. bol francúzsky princ, vznikli u ostatných európskych veľmocí (Anglicko, Habsburská monarchia) obavy, že sa Francúzsko a Španielsko spoja do jedného štátu. To by znamenalo obrovský nárast moci Francúzska. Preto vypukla skoro okamžite po Filipovom nástupe tzv. vojna o španielske dedičstvo (začala v roku 1702), v ktorej stálo Francúzsko na strane jednej a Habsburgovci, Anglicko, Savojsko, Holandsko a Portugalsko na druhej strane. Vojna bola dlhá a ťažká.

Mária Lujza bolo regentkou počas neprítomnosti svojho manžela. Napriek svojmu nízkemu veku bola veľmi schopnou regentkou. Mala veľký vplyv na svojho manžela, no sama bola veľmi ovplyvnená dvornou dámou Máriou-Annou de la Trémoille, ursínskou princeznou.

## Smrť
Zomrela vo veku 26 rokov, rovnako ako jej teta Mária Lujza Orleánska (španielska kráľovná v rokoch 1679 – 1689). Zomrela na tuberkulózu. Je pochovaná v kráľovskom sídle San Lorenzo de El Escorial.

Dvaja jej synovia sa stali španielskymi kráľmi, ale zomreli bezdetní.

Jej manžel sa po roku od jej smrti druhýkrát oženil s Alžbetou Farnese.

## Potomkovia
* Ľudovít Filip (* 25. august 1707 – † 31. august 1724), španielsky kráľ ∞ 1722 princezná Lujza Alžbeta Orleánska, dcéra vojvodu Filipa II. Orleánskeho a Františky Márie Bourbonskej
* Filip Ľudovít (* 7. júl 1709 – † 8. júl 1709)
* Filip Peter (* 7. jún 1712 – † 29. december 1719)
* Ferdinand VI. (* 23. september 1713 – † 10. august 1759), španielsky kráľ ∞ 1729  infantka Mária Barbora z Braganzy, dcéra portugalského kráľa Jána V. a Márie Anny Jozefy Habsburskej

### Predkovia

*Poznámka: Všimnite si, že Mária Lujza mala aj z otcovej, aj z matkinej strany rovnakých predkov – [[Henrich IV. (Francúzsko)|Henrich IV.]] a [[Mária Medicejská]] boli jej prastarými rodičmi z otcovej a dvakrát z matkinej strany.*

## Vladárske tituly

|-

|-

## Iné projekty

## Zdroj
* 

Kategória:Kráľovské manželky Španielska
Kategória:Kráľovské manželky Sardínie
Kategória:Kráľovské manželky Sicílie
Kategória:Kráľovské manželky Neapolska
Kategória:Úmrtia na tuberkulózu
Kategória:Savojskí
Kategória:Pochovaní v kláštore El Escorial
Nils Gustaf Dalén

**Nils Gustaf Dalén** (* 30. november 1869, Stenstorp, Švédsko – † 9. december 1937, Štokholm) bol švédsky fyzik, chemik a priemyselník, ktorý sa zaoberal využitím plynov.

V roku 1912 dostal Nobelovu cenu za fyziku za svoj vynález súmrakového regulátora pre plynové lampy, ktorý reguloval tok plynu na základe intenzity svetla.

## Iné projekty

Kategória:Švédski fyzici
Kategória:Švédski chemici
Kategória:Švédski podnikatelia
Kategória:Švédski vynálezcovia
Kategória:Nositelia Nobelovej ceny za fyziku
Kategória:Švédski nositelia Nobelovej ceny
Kategória:Nevidiace osobnosti
John William Strutt

**John William Strutt, 3. barón Rayleigh** (* 12. november 1842, Maldon,  Spojené kráľovstvo - † 30. jún 1919, Witham), známy aj ako **Lord Rayleigh**, bol britský fyzik, ktorý spolu s Williamom Ramsayom objavil chemický prvok argón, za čo v roku 1904 dostal Nobelovu cenu za fyziku. Objavil tiež jav, dnes nazývaný Rayleighov rozptyl, ktorý vysvetľuje prečo je obloha modrá.

## Iné projekty

Kategória:Anglickí fyzici
Kategória:Nositelia Nobelovej ceny za fyziku
Kategória:Britskí nositelia Nobelovej ceny
Kategória:Držitelia Radu Pour le Mérite
Kategória:Členovia Francúzskej akadémie vied
Kategória:Prezidenti Kráľovskej spoločnosti
Kategória:Objavitelia chemických prvkov
Lubrikačný gél

**Lubrikačný gél** je polotuhý materiál, vytvárajúci tenký film, ktorý pomáha znižovať trenie lubrikáciou povrchu, zvyčajne pokožky. Prípravok v takomto prípade nahradzuje nedostatočné zvlhčenie sliznice pri pohlavnom styku. Svoje využitie má aj v zdravotníctve. Používa sa pri gynekologických a ultrazvukových vyšetreniach. 

## Typy gélov
* vodné - vodou rozpustné, najmenej dráždia ľudskú pokožku
* silikónové - na báze silikónu - umelé, ale nezaschýnajú tak rýchlo ako vodné
* špeciálne - aromatizované
* alternatívne - rôzne prírodné oleje

## Použitie gélu
* medicínske – gynekologické alebo ultrazvukové vyšetrenie
* sexuálne praktiky – nedostatočná vaginálna lubrikácia, análny sex

Kategória:Erotické pomôcky
Heroes of Might and Magic (séria)

**Heroes of Might and Magic** je séria počítačových hier zaradených do žánrov ťahová stratégia a čiastočne RPG.

## Princíp

Hlavným princípom hry je neustále rozširovať svoje územie a na ňom sa nachádzajúce hrady, bane a rôzne poklady. Hrdinovia, ktorí sú v hre velitelia armád, bojujú o jednotlivé územia a vojensky i magicky podporujú im zverené jednotky.

### Národy

V rôznych sériách hry sa nachádzajú rôzne národy. Niektoré sú vhodnejšie skôr na posilnenie jednotiek v útoku, iné v obrane. Národ černokňažníkov je napríklad výborný v zosielaní kúziel deštruktívnej mágie a národ nekromantov (nenachádza sa v prvej hre série) v zosielaní kliatieb a oživovaní mŕtvych.

Prehľad národov v hre Heroes of Might and Magic 3, ktorá je najobľúbenejším dielom série:

* Hrad (národ ľudí Erathie, zložený z ľudí, gryfov a anjelov. Špecializovaný na liečenie a posilňovanie vlastností jednotiek)
* Bašta (národ elfov, kentaurov a ďalších lesných bytostí, špecializujúci sa na útok na diaľku a ochranu elfov, jedinej streleckej jednotky)
* Veža (národ mágov, gremlinov, golemov a ďalších mechanicko-magických bytostí, ovplývajúci vysokým množstvom zosielaných kúziel)
* Peklo (národ démonických bytostí, špecializovaných na útoky, ktoré sa nedajú vracať a na rýchle cestovanie medzi mestami)
* Mesto mŕtvych (národ nemŕtvych kostlivcov, kostejov či rytierov smrti. Veľmi odlišný národ od ostatných, ktorý neovlyvňuje morálka alebo jed)
* Podzemie (národ černokňažníkov ovládajúcich bytosti ako napríklad minotauri a harpie. Výrazné zameranie na deštruktívnu mágiu)
* Pevnosť (národ barbarov, ofenzívne zoskupenie orkov, kyklopov a ďalších príšer)
* Tvrz (národ močarných bytostí, ktoré svoju slabšiu mágiu vynahradzujú mocnou obrannou silou)

### Hrdinovia

Každý

## Vydania

### Heroes of Might and Magic: The strategic Quest

Prvá hra série pochádza z polovice 90. rokov. Hráč môže v kampani za jeden zo štyroch odlišných národov dobyť ostatné národy. V tejto pôvodnej hre sa nachádza národ rytierov, kúzelníc, černokňažníkov alebo barbarov. Každý národ má svoje silné i slabé stránky, a na víťazstvo je potrebné vytvoriť silného hrdinu, ktorý bude schopný pomocou svojej taktickej a magickej sily poraziť nepriateľov.

Kategória:Počítačové hry
Duch (film)

**Duch** () je dramaticko-romantický film, v ktorom hrá hlavnú postavu Patrick Swayze, ďalej Demi Moorová a Whoopi Goldbergová. Scenár napísal Bruce Joel Rubin (Sleeping with the Enemy, Deep Impact), režíroval Jerry Zucker (*[[Pripútajte sa, prosím!]]*, *[[Bláznivá strela]]*). Film bol trikrát nominovaný na Oscara v kategórii Najlepší film, Najlepší originálny scenár a Najlepšia herečka vo vedľajšej úlohe (Whoopi Goldbergová).

Film sa stal inšpiráciou pre muzikálovú verziu, ktorá mala premiéru v Manchesteri v marci roku 2011 a následne v júli toho istého roku vo West Ende.

## Obsadenie
* Patrick Swayze ako Sam Wheat
* Demi Moorová ako Molly Jensen
* Whoopi Goldbergová ako Oda Mae Brown
* Tony Goldwyn ako Carl Bruner
* Rick Aviles ako Willy Lopez
* Stephen Root a režisérova matka, Charlotte Zuckerová, mali svoje drobné roly, Phil Leeds ako duch v nemocnici a Vincent Schiavelli ako duch v metre, jedna z najznámejších postáv filmu

## Zdroj

Kategória:Filmy podľa názvu
Kategória:Filmy z 1990
Kategória:Filmové drámy USA
Hopmanov pohár 2001

**Hopmanov pohár 2001** bol 13. ročník Hopmanovho pohára, turnaja zmiešaných družstiev v tenise. Zúčastnilo sa na ňom osem družstiev. Prvé zápasy sa odohrali 30. decembra 2000 a finálové zápasy 6. januára 2001 na dvorcoch Burswood Entertainment Complex v austrálskom Perthe. Víťazom sa stalo družstvo švajčiarska Martina Hingisová a Roger Federer, ktoré vo finále zdolalo americký pár Monica Selesová, Jan-Michael Gambill 2:1.

## Play-off
### Belgicko vs. Japonsko

## Skupina A
Poznámka: Víťaz skupiny postúpil do finále.

### Južná Afrika vs. Austrália

### Južná Afrika vs. Thajsko

### Švajčiarsko vs. Austrália

### Švajčiarsko vs. Južná Afrika

### Švajčiarsko vs. Thajsko

### Thajsko vs. Austrália

## Skupina B
Poznámka: Víťaz skupiny postúpil do finále.

### Belgicko vs. Rusko

### Rusko vs. Slovensko

### Slovensko vs. Belgicko

### Spojené štáty vs. Belgicko

### Spojené štáty vs. Rusko

### Spojené štáty vs. Slovensko

## Finále

## Externé odkazy

Kategória:Tenis v 2001
2001
Boleslav I. (Poľsko)

**Boleslav I. Chrabrý** (; * asi 967 – † 17. júna 1025) bol od roku 992 poľské knieža a v roku 1025 poľský kráľ.

Patril k dynastii Piastovcov. Bol synom prvého historického vládcu Poľska – Meška I. a českej kňažnej Dobravky. Po smrti otca v roku 992 vyhnal jeho druhú ženu Odu a jej synov a spojil poľský štát pod svojou vládou. V roku 999 s povolením pápeža utvoril v Hnezdne biskupstvo. V roku 1000 prijal návštevu nemeckého cisára Otta III. a získal od neho potvrdenie nezávislosti Poľska. 

Po smrti Otta III. v roku 1002 bojoval proti Rímskonemeckej ríši. Vojny sa ukončili až v roku 1018 podpísaním mieru v Budyšíne a pripojením Lužice k Poľsku. Začiatkom 11. storočia Boleslav Chrabrý získal aj Moravu, Slovensko (až po Dunaj) a prechodne aj Česko, v roku 1007 stratil ale Západné Pomoransko. V rokoch 1013-1018 bojoval na Rusi. V roku 1025 sa korunoval za historicky prvého kráľa Poľska. 

## Bibliografia
* *Nowa Encyklopedia Powszechna PWN*, Wydawnictwo Naukowe PWN, Varšava 1997, t. I, str. 510

Kategória:Narodenia v 60. rokoch 10. storočia
Kategória:Úmrtia v 1025
Kategória:Králi Poľska
Kategória:Osobnosti na poľských bankovkách
Mešek II. (Poľsko)

**Mešek II. Lambert** alebo **Meško II. Lambert** (;  * 990 – † 10. máj 1034) bol v rokoch 1025 – 1031 poľský kráľ, a v rokoch 1032 – 1034 poľské knieža – vojvoda rímskonemeckého Poľska. 

Patril k dynastii Piastovcov. Bol druhým synom poľského kráľa Boleslava I Chrabrého. V roku 1013 sa oženil s Richsou, neterou nemeckého cisára Otta III.  

Ešte počas života svojho otca sa zúčastnil na vojne proti Rímskonemeckej ríši. Posilnil štát a organizáciu cirkvi. V roku 1031 ho ale porazil brat Bezprym, ktorého podporovala Kyjevská Rus, a musel preto utiecť do Čiech. Vrátil sa po smrti Bezpryma, ale už sa mu nepodarilo získať pôvodnú moc – musel uznať nadradenosť rímskonemeckého cisára, vzdať sa titulu kráľa a odstúpiť časť území štátu svojmu bratovi Ottovi a ďalšiemu príbuznému Ditrichovi. Po smrti Otta v roku 1033 Mešek II. spojil štát pod svojou vládou, ale plnú nezávislosť a titul kráľa získal až jeho vnuk Boleslav II. Smelý.

Mešek II. zomrel v roku 1034. Po niekoľkých rokoch chaosu a rozpadu štátu sa jeho nástupcom napokon stal jeho syn Kazimír I. Obnoviteľ.

## Bibliografia
* *Nowa Encyklopedia Powszechna PWN*, Wydawnictwo Naukowe PWN, Varšava 1997, t. IV, str. 202

## Iné projekty

## Referencie

Kategória:Narodenia v 990
Kategória:Úmrtia v 1034
Kategória:Králi Poľska
Kategória:Úmrtia 10. mája
Daviscupový tím USA

**Daviscupový tím USA** je tenisový tím, ktorý reprezentuje USA v Davisovom pohári. 

## Súčasný tím (2009)
* Andy Roddick (ATP #6)
* James Blake (ATP #24)
* Bob Bryan (ATP štvorhra #2)
* Mike Bryan (ATP štvorhra #2)

## Externé odkazy

Kategória:Daviscupové tímy
Davis Cup
Davisov pohár
Charles Édouard Guillaume

**Charles Édouard Guillaume** (* 15. február 1861, Fleurier, Švajčiarsko† 13. máj 1938, Sèvres, Francúzsko) bol švajčiarsky fyzik. V roku 1920 dostal Nobelovu cenu za fyziku za objav anomálií v zliatinách niklu a oceli, čím prispel k rozvoju presných meraní. Je tiež známy ako vynálezca niklovo-oceľových zliatin, invaru a elinvaru.

## Iné projekty

## Externé odkazy
* aldebaran.cz 
* Official Nobel site
* Nobel Lectures, Physics 1901–1921, " ''Charles-Edouard Guillaume 

Kategória:Švajčiarski fyzici
Kategória:Osobnosti z kantónu Neuchâtel
Kategória:Nositelia Nobelovej ceny za fyziku
Kategória:Švajčiarski nositelia Nobelovej ceny
Kategória:Absolventi Univerzity v Zürichu
Katolícke Veličenstvá

thumb|Izabela Kastílska a Ferdinand Aragónsky
**Katolícke Veličenstvá** je titul, ktorý udelil pápež Alexander VI. kráľovským manželom Izabele Kastílskej a Ferdinandovi II. Aragónskemu, spoločne vládnucim v rokoch 1479 – 1504 Kastílii a Aragónsku.

**Izabela Kastílska** (1451 – 1504), dcéra kastílskeho a leónskeho kráľa Jána II., sa vydala v roku 1469 za sicílskeho kráľa a dediča aragónskeho trónu **Ferdinanda** (1452 – 1516). Ferdinand bol od roku 1466 spoluvládcom svojho otca, aragónskeho kráľa Jána II.

Po smrti svojho staršieho brata, kastílskeho kráľa Henricha IV. bola Izabela vyhlásená v roku 1474 kráľovnou Kastílie. O kastílsky trón musela potom bojovať s Henrichovou dcérou Janou la Beltraneja, ktorú podporovalo Portugalsko. V roku 1479 sa stal Ferdinand aragónskym kráľom a kráľovstvá Kastília a Aragónsko boli spojené personálnym zväzkom, ktorý položil základy budúcemu španielskemu kráľovstvu.

Po Izabelinej smrti zdedila kastílsky trón jej dcéra Jana Kastílska so svojim manželom Filipom Pekným z rodu Habsburgovcov, ktorý však zomrel už v roku 1506. V Aragónsku vládol naďalej Ferdinand a vzhľadom na duševnú chorobu svojej dcéry vykonával vládu aj v Kastílii. Po jeho smrti zdedil oba tróny Janin a Filipov syn Karol I. (V.) Habsburský.

## Zdroj

Kategória:Dejiny Španielska
Cartan

**Cartan** je priezvisko, ktoré mali tieto osobnosti:
* Élie Cartan (1869–1951), francúzsky matematik pracujúci najmä v oblasti Lieových grúp
* Henri Cartan (1904-2008), francúzsky matematik zaoberajúci sa najmä algebraickou topológiou, syn Élieho Cartana
**Cartan** tiež môže byť:
* lunárny kráter, pozri Cartan (kráter)
* planétka, pozri 17917 Cartan
Victor Franz Hess

**Victor Franz Hess** (* 24. jún 1883, Peggau, Rakúsko, vtedy Rakúsko-Uhorsko - † 17. december 1964, Mount Vernon, New York, USA), známy aj ako **Victor Francis Hess**, bol rakúsko-americký fyzik. 

V roku 1936 dostal Nobelovu cenu za fyziku za objav kozmického žiarenia. V tom istom roku dostal Nobelovu cenu aj Carl David Anderson.

## Iné projekty

Kategória:Nositelia Nobelovej ceny za fyziku
Kategória:Rakúski nositelia Nobelovej ceny
Kategória:Rakúski fyzici
Kategória:Fyzici USA
Kategória:Vyučujúci na Viedenskej univerzite
Kategória:Naturalizované osobnosti USA
Kategória:Vyučujúci na Univerzite v Graze
Kategória:Absolventi Univerzity v Graze
Hess

**Hess** alebo **Heß** je priezvisko, ktoré mali tieto osobnosti:
* Germain Henri Hess (1802–1850), švajčiarsko-ruský chemik
* Harry Hammond Hess (1906-1969), americký geológ
* Moses Hess (1812–1875), židovský filozof
* Peter von Hess (1792-1871), nemecký maliar
* Rudolf Hess (Heß) (1894 - 1987) nacistický politik
* Victor Franz Hess (1883–1964), rakúsko-americký fyzik, nositeľ Nobelovej ceny za fyziku (1936) a objaviteľ kozmického žiarenia
* Walter Rudolf Hess (1881–1973), švajčiarsky fyziológ, nositeľ Nobelovej ceny za fyziológiu alebo medicínu (1949)
* Wolf Rüdiger Hess (Heß) (1937–2001), nemecký architekt, syn nacistického politika Rudolfa Hessa
Clinton Davisson

**Clinton Joseph Davisson** (* 22. október 1881, Bloomington, Illinois, USA – † 1. február 1958, Charlottesville, Virgínia) bol americký fyzik. 

V roku 1937 dostal Nobelovu cenu za fyziku za objav a experimentálny dôkaz difrakcie elektrónov na kryštále. V tom istom roku dostal Nobelovu cenu za fyziku aj George Paget Thomson, ktorý túto difrakciu objavil v rovnakom čase samostatne.

## Iné projekty

## Pozri aj
* Davissonov Germerov experiment

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z Illinoisu
George Paget Thomson

**George Paget Thomson** (* 3. máj 1892, Cambridge, Spojené kráľovstvo – † 10. september 1975, Cambridge) bol britský fyzik. 

V roku 1937 dostal Nobelovu cenu za fyziku za objav a experimentálny dôkaz difrakcie elektrónov na kryštále, čím objavil vlnové vlastnosti elektrónu. V roku 1937 dostal Nobelovu cenu za fyziku aj Clinton Davisson, ktorý túto difrakciu objavil nezávisle a v rovnakom čase.

Bol synom Josepha Johna Thomsona, tiež významného britského fyzika a nositeľa Nobelovej ceny.

## Iné projekty

## Externé odkazy
* Official Nobel site
* Britannica biography

Kategória:Anglickí fyzici
Kategória:Nositelia Nobelovej ceny za fyziku
Kategória:Britskí nositelia Nobelovej ceny
Kategória:Osobnosti z Cambridgea (Cambridgeshire)
Otto Stern

**Otto Stern** (* 17. február 1888, Sohrau, Prusko – † 17. august 1969, Berkeley, Kalifornia, USA) bol americko-nemecký fyzik. 

Ako experimentálny fyzik v roku 1922 spoločne s Waltherom Gerlachom pri Stern-Gerlachovom pokuse objavil a dokázal priestorové kvantovanie magnetického momentu atómu.

V roku 1943 dostal Nobelovu cenu za fyziku za príspevok k vývoju metódy molekulových lúčov a za objav magnetického momentu protónov.

## Referencie


## Iné projekty

## Externé odkazy
* Otto Stern na stránke nobelprize.org

## Zdroj

Kategória:Fyzici USA
Kategória:Nemeckí fyzici
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Fyzici židovského pôvodu
Gustav Ludwig Hertz

**Gustav Ludwig Hertz** (* 22. júl 1887, Hamburg, Nemecko – † 30. október 1975, Berlín, NDR) bol nemecký experimentálny fyzik a synovec slávneho Heinricha Rudolfa Hertza, po ktorom je pomenovaná jednotka Hz. 

V roku 1925 dostal spolu s Jamesom Franckom Nobelovu cenu za fyziku za objav zákonov opisujúcich zrážky atómov s elektrónmi. Franckov-Hertzov experiment bol jedným z prvých pokusov, ktorý preukazoval Bohrov model, čo bol predchodca kvantovej mechaniky.

## Iné projekty

Kategória:Nositelia Nobelovej ceny za fyziku
Kategória:Nemeckí fyzici
Kategória:Nemeckí nositelia Nobelovej ceny
Kategória:Osobnosti z Hamburgu
Kategória:Vyučujúci na Humboldt-Universität zu Berlin
John Douglas Cockcroft

**John Douglas Cockcroft** (* 27. máj 1897, Todmorden, Spojené kráľovstvo – † 18. september 1967, Cambridge) bol britský fyzik. 

V roku 1951 dostal spolu s Ernestom Waltonom Nobelovu cenu za fyziku za transmutáciu atómových jadier umelo urýchlenými atómovými časticami.

## Cockroft-Waltonov experiment
John Cockroft a írsky fyzik Ernest Walton vytvorili pomocou lineárneho urýchľovača častíc, napájaného kaskádovým násobičom, prvú jadrovú syntézu. Bombardovali lítium umelo zrýchlenými protónmi. 

## Pozri aj
*Lineárny urýchľovač častíc

## Iné projekty

## Referencie

Kategória:Anglickí fyzici
Kategória:Experimentálni fyzici
Kategória:Absolventi University of Cambridge
Kategória:Projekt Manhattan
Kategória:Nositelia Nobelovej ceny za fyziku
Kategória:Britskí nositelia Nobelovej ceny
Kategória:Členovia Kráľovskej spoločnosti
Kategória:Commanders of the Order of the British Empire
Kategória:Nositelia Radu za zásluhy (Spojené kráľovstvo)
Kategória:Nositelia Radu čestnej légie
Ernest Walton

**Ernest Thomas Sinton Walton** (* 6. október 1903, Dungarvan, Írsko – † 25. jún 1995, Belfast, Spojené kráľovstvo) bol írsky fyzik. 

V roku 1951 dostal spolu s Johnom Douglasom Cockcroftom Nobelovu cenu za fyziku za transmutáciu atómových jadier umelo urýchlenými atómovými časticami. Je doposiaľ jediným Írom, ktorý dostal Nobelovu cenu za niektorú z vedeckých oblastí.

## Iné projekty

Kategória:Nositelia Nobelovej ceny za fyziku
Kategória:Írski fyzici
Kategória:Írski nositelia Nobelovej ceny
Felix Bloch

**Felix Bloch** (* 23. október 1905, Zürich, Švajčiarsko – † 10. september 1983, Zürich) bol švajčiarsky fyzik, ktorý väčšinu tvorivého života prežil na Stanfordovej univerzite v USA. 

V roku 1952 dostal spoločne s Edwardom Millsom Purcellom Nobelovu cenu za fyziku za príspevky k rozvoju jadrovej magnetickej rezonancie a presného merania jadrového magnetizmu (Blochove rovnice, ktoré objavil v roku 1946 určujú časový priebeh jadrového magnetizmu) a objavy s tým spojené. 

## Iné projekty

Kategória:Nositelia Nobelovej ceny za fyziku
Kategória:Švajčiarski fyzici
Kategória:Fyzici USA
Kategória:Švajčiarski nositelia Nobelovej ceny
Kategória:Držitelia Radu Pour le Mérite
Kategória:Naturalizované osobnosti USA
Kategória:Osobnosti z Zürichu
Kategória:Absolventi Univerzity v Zürichu
Kvalifikácia na Majstrovstvá Európy vo futbale 2012

**Kvalifikácia na [[Majstrovstvá Európy vo futbale 2012]]** prebiehala v šiestich šesťčlenných a troch päťčlenných skupinách. Zo skupín priamo na ME postúpilo deväť víťazov skupín a jedno najlepšie mužstvo z druhého miesta; osem účastníkov z druhých miest bojovalo v baráži o zostávajúce štyri postupové miesta.

## Rozlosovanie
Tímy boli rozlosované do kvalifikačných skupín zo šiestich košov.

## Skupiny

### Skupina A

### Skupina B

### Skupina C

### Skupina D

### Skupina E

### Skupina F

### Skupina G

### Skupina H

### Skupina I

## Tabuľka tímov na 2. mieste

## Kvalifikované tímy

## Externé odkazy
* Zdroj 

Kategória:Majstrovstvá Európy vo futbale 2012
Kategória:Kvalifikácia na Majstrovstvá Európy vo futbale
Kategória:Futbal v 2010
Kategória:Futbal v 2011
Viedenská rýchlodráha

right|thumb|Mapa siete v rámci mesta
right|thumb|Mapa siete v rámci mesta
left|50px|Logo rýchlodráhy
right|thumb|Sieť rýchlodráh a metra
right|thumb|Trate v širšom viedenskom regióne
right|thumb|Vlak v podzemnej stanici Südbahnhof

**Viedenská rýchlodráha** () je rýchlodráha v rakúskom meste Viedeň a jeho okolí. Na rozdiel od mestského metra táto rýchlodráha presahuje hranice mesta a prevádzkuje ju spoločnosť ÖBB. Pozostáva z mnohých rozvetvených liniek. 

## Linky

## Kmeňová trať
Kmeňová trať () je trať medzi zastávkami Floridsdorf (severný okraj vlastnej Viedne) a Meidling (južný okraj vlastnej Viedne), po ktorej chodia takmer všetky linky rýchlodráhy. Má dĺžku 13,3 km a nasledovné stanice od juhu na sever:
* Wien Meidling
* Wien Matzleinsdorfer Platz
* Wien Hauptbahnhof trate 1/2
* Wien Quartier Belvedere
* Wien Rennweg
* Wien Mitte (Landstraße)
* Wien Praterstern
* Wien Traisengasse
* Wien Handelskai
* Wien Floridsdorf

Všetky linky zastavujú na všetkých staniciach kmeňovej trate okrem liniek S5 a S6, ktoré nezastavujú na Matzleinsdorfer Platz.

## Pozri aj
* Viedenské metro

## Iné projekty

Kategória:Doprava vo Viedni
Edward Mills Purcell

**Edward Mills Purcell** (* 30. august 1912, Taylorville, Illinois, USA – † 7. marec 1997, Cambridge, Massachusetts) bol americký fyzik. 

V roku 1952 dostal Nobelovu cenu za fyziku (spolu s Felixom Blochom) za jeho nezávislý objav jadrovej magnetickej rezonancie v kvapalinách a pevných látkach, publikovaný v roku 1946.

## Iné projekty

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Členovia American Philosophical Society
Kategória:Absolventi Purdue University
Kategória:Osobnosti z Illinoisu
Mária Lujza

**Mária Lujza** môže byť:
* Osoba:
** dcéra Viktora Amadea II., manželka španielskeho kráľa Filipa V. a matka dvoch ďalších španielskych kráľov, pozri Mária Lujza Savojská.
** dcéra Filipa II. Orleánskeho (orleánsky vojvoda a regent Francúzska) a manželka Karola, vojvodu z Berry, pozri Mária Lujza Orleánska (1695 – 1719).
** dcéra Filipa Parmského (syn Filipa V.) a ako manželka španielskeho kráľa Karola IV. bola španielskou kráľovnou, pozri Mária Lujza Parmská.
** dcéra predchádzajúcej, ako regentka bola kráľovnou Etrúrskeho kráľovstva, pozri Mária Lujza Bourbonská (1782 − 1824).
** dcéra parmského vojvodu Róberta I., manželka bulharského cára Ferdinanda I., pozri Mária Lujza Bourbonsko-parmská.
** dcéra bulharského panovníka Borisa III. a manželka Karola Leiningena, pozri Mária Lujza Bulharská (1933).
** dcéra korunného hanoverského princa, Ernesta Augusta, a manželka Maximilián Bádenského, pozri Mária Lujza Hanoverská (1879 – 1948).
** dcéra orleánskeho vojvodu Filipa I. a Henriety Anny Stuartovej (neter francúzskeho kráľa Ľudovíta XIV.) a španielska kráľovná ako manželka kráľa Karola II., pozri Mária Lujza Orleánska (1662 – 1689).
** dcéra Emanuela Orleánskeho a manželka Filipa Bourbonského, pozri Mária Lujza Orleánska (1896 – 1973).
* dcéra princa Kristiána Schleswigsko-holsteinského a princeznej Heleny Augusty Viktórii (tretia dcéra britskej panovníčky Viktórie), pozri Mária Lujza Šlezvicko-Holštajnská.
** druhá manželka francúzskeho cisára Napoleona I., pozri Mária Lujza Habsbursko-lotrinská.
** prvá manželka arcivojvodu Ferdinanda III., pozri Mária Lujza Neapolsko-sicílska.
** dcéra kráľa oboch Sicílií, Ferdinanda II., a manželka princa Henricha Bourbónskeho z Parmy, pozri Mária Lujza (1855 – 1874).
** tretia manželka rakúskeho arcivojvodu, českého a uhorského kráľa, posledného rímskonemeckého cisára a rakúskeho cisára, Františka II., pozri Mária Lujza Modenská.
** Mária Lujza, dcéra francúzskeho kráľa Ľudovíta XV. a Márie Leszczyńskej, pozri Mária Lujza Alžbeta Bourbonská.
** dcéra španielskeho kráľa Ferdinanda VII., pozri Mária Lujza Fernanda (1832 – 1897)

* Iné:
** obraz od maliara Francisca Goyu, pozri Mária Lujza (Francisco Goya).
Mária Anna Falcká

**Mária Anna Falcká** môže byť:
* manželka španielskeho kráľa Karola II., pozri Mária Anna Falcká (1667 – 1740)
* manželka bavorského princa Ferdinanda Maria Inocenta, pozri Mária Anna Falcká (1693 – 1751)

Falcká, Mária Anna
Peter Mikuš

**Peter Mikuš** (* 10. január 1985, Trenčín) je slovenský hokejový obranca. 

Odchovanec Dukly Trenčín. Premiéru v Slovenskej extraliga mal v sezóne 2003/04; v tej istej sezóne hral v 1.lige za Dukla Trenčín B. Pôsobil aj v Piešťanoch a Považskej Bystrici. Pred začiatkom sezóny 2009/10 podpísal zmluvu s tímom HC Košice.

## Reprezentácia
V slovenskej reprezentácii odohral 6 zápasov, zaznamenal dve asistencie.

## Externé odkazy
*
*Peter Mikuš na eliteprospects.com

Kategória:Narodenia v 1985
Kategória:Slovenskí hokejisti
Kategória:Hráči HC Košice
Kategória:Osobnosti z Trenčína
Willis Eugene Lamb

**Willis Eugene Lamb** (* 12. júl 1913, Los Angeles, Kalifornia, USA - † 15. máj 2008, Tucson, Arizona) bol americký fyzik. 

V roku 1955 dostal Nobelovu cenu za fyziku za objavy týkajúce sa jemnej štruktúry spektra vodíka. V tom istom roku dostal Nobelovu cenu za fyziku aj Polykarp Kusch. Spolu s ním Lamb dokázal presne určiť niektoré elektromagnetické vlastnosti elektrónu, najmä jeho magnetický moment.

## Iné projekty

Kategória:Fyzici USA
Kategória:Nositelia Nobelovej ceny za fyziku
Kategória:Absolventi University of California, Berkeley
Kategória:Nositelia Nobelovej ceny z USA
Kategória:Osobnosti z Los Angeles
Polykarp Kusch

**Polykarp Kusch** (* 26. január 1911, Blankenburg, Nemecko - † 20. marec 1993, Dallas, Texas, USA) bol nemecko-americký fyzik. 

V roku 1955 dostal spolu s Willisom Eugeneom Lambom Nobelovu cenu za fyziku za presné určenie magnetického momentu elektrónu. Kusch zistil, že tento magnetický moment je väčší ako jeho teoretická hodnota, čo viedlo k zmenám a novým poznatkom v kvantovej elektrodynamike.

## Externé odkazy
* Polykarp Kusch na Nobelprize.org

Kategória:Nositelia Nobelovej ceny za fyziku
Kategória:Nemeckí fyzici
Kategória:Fyzici USA
Kategória:Členovia American Philosophical Society
Lukas Ridgeston

**Lukas Ridgeston** alebo **Juraj Vrzgula** (* 5. apríl 1974, Bratislava) je slovenský pornoherec. Patrí k prvým a najznámejším hviezdam pracujúcim pre značku Bel Ami.

Jeho pseudonym vznikol vlastne náhodou. V začiatočnej fáze produkovalo Bel Ami pre americký trh. V tomto čase herci v Bel Ami ešte nedostávali pseudonymy. Pri zverejnení jednej fotosérie v americkom magazíne vydavateľ teda pomenoval chlapca *Lucas Ridgeston*, aby tým pre čitateľov vznikol dojem, že ide o mladého atraktívneho študenta americkej high school. Bel Ami toto meno ponechalo, len prispôsobilo spôsob písania amerického mena *Lucas* na európske *Lukas*.

## Kariéra
Ešte predtým ako sa stal exkluzívnym modelom Bel Ami bol Lukas Ridgeston hercom v nemeckej produkčnej spoločnosti Gero. Už v roku 1992 sa jeho fotky objavili v americkom magazíne *[[Freshmen]]*. Prelomom v jeho kariére sa stala po ňom pomenovaná trilógia *Lukas Story*. V jej prvej časti hral s Johanom Paulikom. Aj v jej ďalších častiach účinkovali herci z dielne Bel Ami, no keďže Lukas hral len aktívnu rolu, boli kombinácie s ďalšími hercami ako Ion Davidov alebo Eric Kovac čiastočne obmedzené. Po trojročnej pauze sa Lukas v roku 2001 vracia vo filme *Coverboys* na scénu a v tomto filme je v piatich scénkach. Potom nasleduje ďalšia prestávka až do roku 2005, v ktorom sa stane titulnou hviezdou dvojdielneho filmu *Lukas in Love* a objaví sa aj následne vo filme *Private Life of Tim Hamilton*. 

Celosvetová cestovateľská príručka pre homosexuálov Spartacus International Gay Guide si ho v roku 2006 vybrala ako modela na titulnú stránku.

## Filmografia

*2005 *Private Life of Tim Hamilton*
*2005 *Lukas in Love časť 1 a 2*
*2001 *All about Bel Ami*
*2001 *Coverboys*
*1998 *Lucky Lukas*
*1997 *Frisky Summer 2*
*1994 *Tender Strangers*
*1994 *Lukas Story časť 1 až 3*
*1993 *Boytropolis časť 1 a 2*

## Ocenenia
* GayVN Award - Hall of Fame (2000)
* GayVN Awards - Najlepší herec v zahraničnom filme (za *Lukas in Love*, 2006)

## Zdroje

## Externé odkazy
Lukas Ridgeston v anglickej filmovej internetovej databáze

Kategória:Slovenskí pornoherci
Kategória:Slovenskí modeli
Kategória:Slovenské LGBT osobnosti
Wormwood

***Wormwood*** je jedenásty štúdiový album švédskej black metalovej skupiny Marduk. Nahraný bol v Endarker Studio a vydaný Regain Records 21. septembra v Európe a 13. októbra v USA.

## Zoznam skladieb
# „Nowhere, No One, Nothing“ - 3:20
# „Funeral Dawn“ - 5:51
# „This Fleshly Void“ - 3:07
# „Unclosing The Curse“  - 2:15
# „Into Utter Madness“ - 4:56
# „Phosphorous Redeemer“ - 6:11
# „To Redirect Perdition“  - 6:41
# „Whorecrown“ - 5:29
# „Chorus Of Cracking Necks“ - 3:47
# „As A Garment“ - 4:18

## Zostava
* Mortuus – vokály
* Morgan Steinmeyer Håkansson – gitara
* Magnus "Devo" Andersson – basa
* Lars Broddesson – bicie

Kategória:Hudobné albumy z 2009
Kategória:Albumy Marduk
Rom 5:12

***Rom 5:12*** je desiaty štúdiový album švédskej black metalovej skupiny Marduk. Nahraný a zmixovaný bol v rozmedzí decembra 2006 a januára 2007. Vydaný bol 24. apríla 2007. Názov albumu sa vzťahuje na verš v Biblii (List Rimanom 5,12): *"Preto ako skrze jedného človeka vstúpil do tohoto sveta hriech a skrze hriechu smrť, tak aj smrť prešla na všetkých ľudí, lebo všetci zhrešili."*
Rom 5:12 je posledný album Marduk, na ktorom sa podieľal Emil Dragutinovic. Počas nahrávania albumu ho nahradil Jens Gustafson. Ako hosť sa na vokáloch k skladbe *"Cold Mouth Prayer"* sa spolupodieľal pôvodný člen skupiny Joakim Göthberg.

## Zoznam skladieb
# "The Levelling Dust" – 5:11
# "Cold Mouth Prayer" (featuring Joakim Göthberg) – 3:28
# "Imago Mortis" – 8:36
# "Through the Belly of Damnation" – 4:19
# "1651" – 4:54
# "Limbs of Worship" – 4:24
# "Accuser/Opposer" (featuring Naihmass Nemtheanga a.k.a Alan Averil) – 8:43
# "Vanity of Vanities" – 3:40
# "Womb of Perishableness" – 7:01
# "Voices from Avignon" – 5:08

## Zostava
* Mortuus – vokály
* Morgan Steinmeyer Håkansson – gitara
* Magnus "Devo" Andersson – basa
* Emil Dragutinovic – bicie na skladbách 1, 2, 4, 6 a 10
* J. Gustafsson - bicie na skladbách 3, 7 a 9
* Joakim Göthberg – hosťujúci vokál (*"Cold Mouth Prayer"*)
* Naihmass Nemtheanga – hosťujúci vokál (*"Accuser/Opposer"*)

Kategória:Hudobné albumy z 2007
Kategória:Albumy Marduk